b"\n_START_ARTICLE_\nIndis federats de la ranxeria Graton\n_START_SECTION_\nHist\xc3\xb2ria recent\n_START_PARAGRAPH_\nLa majoria dels miwoks de la costa continuaren vivint a les seves terres tradicionals durant el segle\xc2\xa0xx. Treballaven a les serradores, com a treballadors agr\xc3\xadcoles, i pescaven per complementar els seus ingressos._NEWLINE_La ranxeria Graton \xc3\xa9s una ranxeria de 15 acres (61.000 m\xc2\xb2) vora Sebastopol al comtat de Sonoma. La ranxeria fou establerta per als miwok de la costa, pomo meridional i altres indis de la regi\xc3\xb3. En 1920, quan els amerindis comen\xc3\xa7aren a establir-s'hi, descobriren que nom\xc3\xa9s tres acres eren habitables._NEWLINE_El govern dels EUA va posar fi al contracte de fide\xc3\xafcom\xc3\xads (reconeixement federal) de la Ranxeria Graton el 1958. Gloria Armstrong (miwok) posse\xc3\xafa un acre de la terra de l'antiga ranxeria._NEWLINE_El 1992 la tribu va iniciar el procediment per recuperar el reconeixement federal. El reconeixement es va recuperar el 27 de desembre de 2000 quan la Llei de Restauraci\xc3\xb3 de Rancher\xc3\xada Graton va passar al Congr\xc3\xa9s dels EUA._NEWLINE_El 18 d'abril de 2008, la tribu adquir\xc3\xad 254 acres (1,03\xc2\xa0km\xc2\xb2) de terra._NEWLINE_Des de 2007, els Indis federats de la ranxeria Graton han col\xc2\xb7laborat amb Occidental Arts and Ecology a Occidental (Calif\xc3\xb2rnia) per crear tallers anomenats Tradition Environmental Knowledge en agricultura ecol\xc3\xb2gica, herbologia, restauraci\xc3\xb3 de plantes nadiues, i etnobot\xc3\xa0nica.\n_START_SECTION_\nGovern\n_START_PARAGRAPH_\nLa tribu t\xc3\xa9 aproximadament 1.200 membres (1.202 l'1 d'abril de 2010). Les oficines del govern de la tribu es troben a  Rohnert Park (Calif\xc3\xb2rnia). Els programes i serveis governamentals tribals inclouen preservaci\xc3\xb3 i protecci\xc3\xb3 de llocs sagrats, habitatge de comunitats ind\xc3\xadgenes, educaci\xc3\xb3 ind\xc3\xadgena, arts culturals, serveis socials i salut tribal._NEWLINE_Els indis federats de la ranxeria Graton es regeixen per un Consell Tribal de set membres que s\xc3\xb3n escollits per a un mandat de dos anys pels membres adults de la tribu. L'actual cap tribal \xc3\xa9s Greg Sarris."